गौरतलब है कि पिछले माह चिकित्सा स्वास्थ्य मंत्री सिद्धार्थ नाथ सिंह ने विधान परिषद में माना था कि प्रदेश के सरकारी अस्पतालों में डाक्टरों की कमी है और इसके लिए वाक इन इंटरव्यू से डाक्टरों की भर्ती किए जाने की योजना है। उनका कहना था कि प्रदेश सरकार चाहती है कि प्रदेश के हर नागरिक को बेहतर स्वास्थ्य सुविधाएं मिलें और सरकारी अस्पतालों में आने वाला कोई भी मरीज बिना इलाज के न लौटे इसीलिए वाक इन इंटरव्यू के जरिए जल्द से जल्द डाक्टरो को अस्पताल में नियुक्ति दी जाएगी।